A N U N Ţ


[bookmark: _8hkdi96wlszv]JUDEȚUL IAȘI, în calitate de Autoritate Publică Tutelară, asistată de expert independent HR EXPERT INDEPENDENT S.R.L., anunță începerea procedurii de selecție și nominalizare pentru 1 (un) post de administrator executiv la Societatea IAȘI INDUSTRIAL PARK S.R.L.
Etapele de desfășurare a procesului de recrutare și selecție sunt:
1. Evaluarea prealabilă a dosarelor de candidatură care alcătuiesc Lista lungă.
2. Evaluarea finală a candidaților selectați în Lista scurtă. Interviul.

Condiţiile generale ale procesului de selecţie prealabilă sunt:
a) Administratorii trebuie să aibă studii superioare finalizate cel puțin cu diplomă de licență și experiență în domeniul științelor inginerești, economice, sociale, juridice sau în domeniul de activitate al respectivei întreprinderi publice de minimum 7 ani;
b) Administratorii sunt persoane fizice sau juridice, cu experiență de minimum 3 ani în conducerea societăților, întreprinderi publice sau cu capital privat, ori a regiilor autonome. Prin experiență în conducerea societăților, întreprinderi publice sau cu capital privat, ori a regiilor autonome se înțelege deținerea oricărei funcții de conducere, astfel cum aceasta este definită la art. 143 din Legea nr. 31/1990, republicată, cu modificările și completările ulterioare, precum și a funcției de administrator societate/regie autonomă, director general/director general adjunct/director/director adjunct societate sau regie autonomă, director executiv, director economic/financiar, după caz, conform Clasificării ocupațiilor din România;
c) Selecția administratorilor se realizează cu respectarea principiilor prevăzute de Legea nr. 202/2002, cu modificările și completările ulterioare. În măsura în care nu este afectat clasamentul întocmit potrivit dispozițiilor art. 29 alin. (1), cel puțin o treime din totalul administratorilor aparțin genului subreprezentat;
d) Cel puțin un membru trebuie să dețină calificarea de auditor financiar sau să aibă experiență de cel puțin 3 ani dobândită prin participarea la misiuni de audit statutar în România, în alt stat membru, într-un stat AELS, în Elveția sau în Regatul Unit al Marii Britanii și Irlandei de Nord sau în cadrul Comitetelor de audit formate la nivelul Consiliilor de Administrație/ Supraveghere ale unor Societăți/ entități de interes public, în conformitate cu Ordinul nr. 392/2022 pentru modificarea Ordinului preşedintelui Autorităţii pentru Supravegherea Publică a Activităţii de Audit Statutar nr. 123/2022 privind componenţa Comitetului de audit;
e) În cazul întreprinderilor publice organizate ca Societăţi cu răspundere limitată, cel mult un administrator va fi funcţionar public sau o persoană din rândul altor categorii de personal din cadrul Autorităţii Publice Tutelare ori din cadrul altor autorităţi sau instituţii publice;
f) În mod obligatoriu, în selecţia candidaţilor se va avea în vedere evitarea situaţiilor de conflict de interese sau incompatibilităţi. 
g) mandatul administratorilor este stabilit prin actul constitutiv, neputând depăşi 4 ani;
h) o persoană fizică poate exercita concomitent cel mult 2 mandate de administrator în Societăţi sau întreprinderi publice al căror sediu se află pe teritoriul României;
i) selecţia se realizează cu respectarea principiilor nediscriminării, tratamentului egal şi transparenţei;
j) candidaţii care vor fi selectaţi pentru a fi înscrişi pe Lista scurtă vor fi ulterior înştiinţaţi să depună o Declaraţie de intenţie realizată conform Scrisorii de Aşteptări.
Condiţiile generale de participare sunt:
· studii superioare şi experienţă în domeniul ştiinţelor inginereşti, economice, sociale, juridice sau în domeniul de activitate al respectivei întreprinderi publice de minimum 7 ani;
· experiență de minimum 3 ani în conducerea societăților, întreprinderi publice sau cu capital privat, ori a regiilor autonome. Prin experiență în conducerea societăților, întreprinderi publice sau cu capital privat, ori a regiilor autonome se înțelege deținerea oricărei funcții de conducere, astfel cum aceasta este definită la art. 143 din Legea nr. 31/1990, republicată , cu modificările și completările ulterioare, precum și a funcției de administrator societate/regie autonomă, director general/director general adjunct/director/director adjunct societate sau regie autonomă, director executiv, director economic/financiar, după caz, conform Clasificării ocupațiilor din România.; 
· cunoaşterea limbii române (scris şi vorbit) şi cetăţenia română sau cetăţenia altor state membre ale Uniunii Europene cu condiţia să aibă domiciliul în România;
· capacitate deplină de exerciţiu;
· stare de sănătate corespunzătoare funcţiei pentru care candidează, atestată pe bază de documente medicale;
· să nu fie destituit/ă dintr-o funcţie publică, să nu îi fi fost revocat contractul de mandat sau să nu îi fi încetat contractul individual de muncă pentru motive disciplinare în ultimii 5 ani;
· nu au înscrieri în cazierul judiciar;
· nu au înscrieri în cazierul fiscal;
· [bookmark: _afzzsw1e39tk]nu se află în conflict de interese care să îl/o facă incompatibil/ă cu exercitarea funcției de membru în Consiliul Administratorilor Societății;
· îndeplinește criteriile conform prevederilor art. 4 din O.U.G. nr. 109/2011 privind guvernanța corporativă a întreprinderilor publice, actualizată.
Criteriile minime de selecție sunt: 
· cunoștințe despre obiectul de activitate al Societății, cunoașterea proceselor tehnologice și operaționale, cunoașterea pieței în care acționează Societatea;
· gândire strategică și previziuni;
· finanțe și contabilitate;
· managementul proiectelor;
· tehnologia informației;
· legislație;
· cunoștințe de guvernanță corporativă a întreprinderii publice;
· competențe sociale și personale: luarea deciziilor, relații interpersonale, negociere, capacitate de analiză și sinteză;
· participarea în organizații profesionale naționale și internaționale relevante pentru obiectul de activitate;
· trăsături: reputație, integritate, independență, abilități de comunicare interpersonală.
Criteriile de evaluare/ selecţie finală a candidaţilor – INTERVIU:
1. Dosarul de candidatură.
2. Matricea Profilului de Candidat.
3. Declaraţia de intenţie a Candidatului.
Dosarul de înscriere trebuie să cuprindă în mod obligatoriu următoarele documente:
· Curriculum Vitae;
· Copie act identitate;
· Copie documente care atestă educația și pregătirea profesională (diplomă de licență, carnet de muncă, extras Revisal, contract de mandat, adeverințe angajator); 
· Cazier judiciar valabil la data depunerii dosarului;
· Cazier fiscal valabil la data depunerii dosarului;
· Adeverință medicală din care rezultă starea de sănătate corespunzătoare eliberată cu cel mult 6 luni anterior depunerii dosarului; 
· Declarație de interese potrivit dispozițiilor Legii nr. 161/2003, cu modificările şi completările ulterioare (Formularul F5); 
· Formularele specifice F1-F5 care sunt declarațiile pe propria răspundere privind respectarea condițiilor prevăzute la art. 4, art. 12 alin. (3), art. 30 alin. (9) şi art. 36 alin. (7) din OUG nr. 109/2011, din art. 169 din Legea 85/2014 privind procedurile de prevenire a insolvenței și de insolvență și Acordul privind prelucrarea datelor cu caracter personal; 
· O recomandare profesională; 
Originalele actelor depuse la dosar vor fi văzute de comisie la proba de interviu.
Documentele necesare în procesul de recrutare/ selecție și formularele de declarații se regăsesc pe pagina de internet a CONSILIULUI JUDEȚEAN IAȘI (https://www.icc.ro/) și pe pagina de internet a Societății IAȘI INDUSTRIAL PARK S.R.L. (https://iasiindustrialpark.ro/).
Dosarul de candidatură se va depune până la data de 08.09.2026, ora 16:00 la registratura CONSILIULUI JUDEȚEAN IAȘI din Bulevardul Ștefan cel Mare și Sfânt nr. 69, Municipiul Iași, Județul Iași, Cod Poștal 700075, în dosar plic închis și sigilat, unde va primi un număr de înregistrare și data certă a depunerii. Dosarul va avea menționat “Candidatura pentru postul de administrator la Societatea IAȘI INDUSTRIAL PARK S.R.L.”, precum numele și prenumele Candidatului. 
Obligatoriu o copie a dosarului va fi transmisă pe adresa secretarului comisiei de selecție și nominalizare, respectiv catalin.nicoara@icc.ro și a adresei expertului independent juridic@serviciihr.ro. 
 Plicurile ajunse după data și ora menționată nu vor fi luate în considerare.
Candidații declarați admiși la etapa de selecție a dosarelor și care se regăsesc pe Lista scurtă, vor fi evaluați în cadrul interviului, ora și locul desfășurării acestuia urmând a le fi anunțate personal prin intermediul poștei electronice. 
Informații suplimentare pot fi solicitate de la secretarul Comisiei de selecție și nominalizare, domnul Cătălin Nicoară, la adresa de e-mail: catalin.nicoara@icc.ro. Solicitările vor fi comunicate comisiei în cel mai scurt timp.


